เขตจัดระเบียบไม่ได้หน้าเซ็นลาด จตุจักร เผยการรถไฟฯไม่ระบุขอบข่ายอำนาจเขตชัดเจน
ต้องหารือใหม่,เมื่อวันที่ 16 พ.ย. นายปกครอง พลเมือง ผอ.เขตจตุจักร กล่าวถึงความคืบหน้าการจัดระเบียบทางเท้าบริเวณหน้าห้างเซ็นทรัล ลาดพร้าว ว่า จากการหารือร่วมระหว่างสำนักงานเขตจตุจักร กับการรถไฟแห่งประเทศไทย (รฟท.) ทั้ง 3 ครั้ง ยังไม่สามารถหาข้อสรุปได้ว่า ขอบข่ายอำนาจของ กทม.ในการดำเนินการที่ชัดเจนเป็นอย่างไร สำนักงานเขตจึงยังไม่มีอำนาจในการจัดระเบียบ ประกอบกับขณะนี้ รฟท.และผู้ค้าบางส่วนยังมีปัญหาเกี่ยวกับการฟ้องร้องกันอยู่ อย่างไรก็ตาม ขอยืนยันว่าสำนักงานเขตจตุจักรพร้อมรับดูแลพื้นที่เพื่อจัดระเบียบและลดผลกระทบต่อพี่น้องประชาชนที่สัญจรไปมาตามที่ รฟท.ร้องขอ แต่ต้องมีการระบุขอบข่ายอำนาจให้กับ กทม.ชัดเจน พร้อมกันนี้ ต้องหาทางออกเกี่ยวกับปัญหาการฟ้องร้องที่มีอยู่ในขณะนี้ เนื่องจากเรื่องดังกล่าวเป็นปัญหาระหว่าง รฟท.กับผู้ค้า ไม่ได้เกี่ยวข้องกับสำนักงานเขตจตุจักร หลังจากนี้จะมีการนัดหารือร่วมกับผู้มีอำนาจในการตัดสินใจของ รฟท.อีกครั้ง เพื่อให้เกิดความชัดเจนในการดำเนินการ,นายปกครองกล่าวอีกว่า จากการสำรวจพื้นที่พบว่าบริเวณทางขึ้นสถานี mrt พหลโยธิน ด้านหน้าห้างเซ็นทรัล ลาดพร้าว ซึ่งกลายเป็นวินรถตู้ โดยในช่วงเย็นจะมีประชาชนจำนวนมากมายืนรอรถตู้บริเวณดังกล่าว และยังมีผู้ค้าตั้งแผงขายของบนพื้นผิวจราจร เกรงว่าจะเกิดอันตรายกับประชาชนที่มายืนรอรถตู้บริเวณดังกล่าว จึงขอให้ช่วยกันดูแลความปลอดภัย เพื่อป้องกันอุบัติเหตุที่อาจจะเกิดขึ้น.
นายปกครอง พลเมือง ผอ.เขตจตุจักร กล่าวถึงความคืบหน้าการจัดระเบียบทางเท้าบริเวณหน้าห้างเซ็นทรัล ลาดพร้าว ว่า จากการหารือร่วมระหว่างสำนักงานเขตจตุจักร กับการรถไฟแห่งประเทศไทย (รฟท.) ทั้ง 3 ครั้ง ยังไม่สามารถหาข้อสรุปได้ว่า
ปกครอง พลเมือง,จตุจักร,เซ็นทรัล ลาดพร้าว,รฟท.,ขอบข่ายอำนาจ,ข่าวทั่วไป